Diari Oficial de la Generalitat Valenciana


Sumari del DOGV 7943, del 23-12-2016 (2016/10024)

RESOLUCIÓ de 15 de desembre de 2016, de la Conselleria d'Educació, Investigació, Cultura i Esport, per la qual es convoquen subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7943

Data del DOGV
:   23-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10940


Data del document
:   15-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de desembre de 2016, de la Conselleria d'Educació, Investigació, Cultura i Esport, per la qual es convoquen subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.  
 [2016/10056]  
En compliment del que disposa la Llei 1/2015, de 6 de febrer, de la generalitat, d'hisenda pública, del sector públic instrumental i de subvencions, per mitjà de l'Ordre 61/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana (DOCV 7883, 28.09.2016), es convoquen subvencions per a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana per a l'exercici 2017.  
Aquestes subvencions es regiran per la Llei 38/2003, de 17 de novembre, general de subvencions, i la normativa que la desplega; per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per l'Ordre 61/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, atribueix les competències per convocar subvencions en matèria d'arxius, i per això, vista la proposta de la directora general de Cultura i Patrimoni, i en virtut de les facultats conferides, resolc:  
  
Primer. Objecte  
1. Aquesta resolució té per objecte convocar, en règim de concurrència competitiva, subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.  
2. Les subvencions aniran destinades a finançar, fins a un màxim del 50 %, les despeses derivades de la digitalització i de la restauració de documents d'arxius anteriors a l'any 1940, així com a les despeses derivades de l'adquisició d'equipament per a la correcta conservació i utilització dels fons documentals, existents en els arxius municipals de la Comunitat Valenciana.  
  
Segon. Dotació pressupostària  
L'import global màxim destinat a les subvencions que es convoquen per mitjà de la present convocatòria serà de 75.000 euros, finançat amb càrrec a l'aplicació pressupostària 95.37.76.141.63, línia S2160000, del capítol VII dels pressupostos de la Generalitat per a 2017.  
  
La concessió està condicionada a l'existència, en els pressupostos de 2017 de la Generalitat, del corresponent crèdit adequat i suficient, d'acord amb el que indica l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tercer. Tramitació anticipada  
Segons estableix l'article 3 de l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, tots els actes dictats en aquest expedient de tramitació anticipada es consideraran condicionats al fet que en dictar la resolució de concessió de la subvenció subsistisquen les mateixes circumstàncies de fet i de dret que hi havia en el moment en què es van produir aquells actes.  
  
Quart. Condicions de la concessió de les subvencions  
1. Podran ser objecte d'aquestes subvencions els municipis i les entitats locals menors que desenvolupen projectes de digitalització i de restauració de la documentació històrica de l'arxiu municipal, així com projectes destinats a la millora de les seues instal·lacions, la inversió de la qual tinga una despesa mínima de 600 euros.  
Així mateix, les fundacions i institucions culturals municipals de la Comunitat Valenciana que tinguen com una de les seues funcions la gestió de l'arxiu municipal, i que realitzen les esmentades inversions.  
2. Per a obtindre la condició de beneficiaris, les entitats públiques de l'àmbit municipal hauran de complir els requisits i obligacions establits en els articles 2 i 3 de l'Ordre 61/2016, de 23 de setembre, per la qual s'estableixen les bases reguladores.  
  
Quint. Despeses subvencionables  
1. El tipus d'equipament per a la millora d'instal·lacions d'arxius municipals que es podrà finançar serà d'ús exclusiu per a l'arxiu. L'equipament consistirà exclusivament en estanteries metàl·liques d'angle ranurat, armaris compactes mòbils sobre rails, arxivadors de plànols horitzontals, deshumidificadors i termohigròmetres. Queda totalment exclòs d'aquesta convocatòria el mobiliari d'oficina.  
2. Els treballs de digitalització que es podran finançar seran aquells destinats a la digitalització de la documentació existent en l'arxiu municipal datada amb anterioritat a l'any 1940.  
La digitalització serà realitzada per empreses professionals. Del procés de digitalització s'obtindran pàgines digitalitzades en format TIFF en la versió 6.0 o superior sense comprimir (còpia màster) que permeten la preservació de l'original i l'obtenció de còpies en el mateix format o en altres per a usos diversos. D'aquestes imatges en TIFF, es realitzarà una còpia en format JPEG, de qualitat alta i mínima pèrdua d'informació, així com una còpia en format PDF/A per unitat documental. És obligatòria així mateix la generació de fitxers de metadades. Les imatges digitalitzades hauran d'incloure les metadades en un format estàndard per a la seua identificació individualitzada.  
Els requisits tècnics que ha de complir la digitalització són els indicats en l'article 4 de l'Ordre 61/2016, de 23 de setembre, per la qual s'estableixen les bases reguladores.  
En les unitats de suport digital que s'haurà d'aportar, figurarà adherida, en el cas de discos durs externs, una caràtula amb la informació següent: nom de la institució i anagrama, logotip de la Generalitat, any de la convocatòria de l'ajuda, signatures i format.  
Cada unitat de suport digital es presentarà en un estoig o contenidor rígid individual dotat d'una caràtula on es reproduirà la dita informació.  
  
Seran motiu d'exclusió:  
- Qualsevol variació dels requisits de digitalització respecte dels previstos en aquesta convocatòria.  
- Aquelles sol·licituds el preu de les quals per imatge digitalitzada supere en 0,20 euros el preu mitjà unitari per imatge establit per la comissió avaluadora seran desestimades. A aquest efecte, el preu mitjà unitari per imatge serà la mitjana de tots els preus per imatge pagats pels sol·licitants d'aquestes subvencions, després d'eliminar els valors superior i inferior.  
3. Els treballs de restauració que es podran finançar seran aquells destinats a la restauració de la documentació existent en l'arxiu municipal, que es trobe en mal estat i estiga datada amb anterioritat a l'any 1940.  
La restauració serà realitzada per tècnics de restauració especialitzats en els suports documentals objecte de restauració. Les sol·licituds que presenten treballs de restauració que a criteri de la comissió avaluadora es consideren tècnicament inadequats, seran desestimades.  
  
  
Sisé. Criteris per a l'assignació econòmica de la subvenció i règim de pagament  
1. El procés d'assignació econòmica entre les entitats beneficiàries es realitzarà tenint en compte la dotació total de la convocatòria i la proposta de concessió que realitzarà la comissió avaluadora d'acord amb els criteris d'atorgament de la subvenció assenyalats en l'article 7 de l'Ordre 61/2016, de 23 de setembre, per la qual s'estableixen les bases reguladores.  
2. L'assignació de la subvenció es realitzarà atorgant, a tots els sol·licitants que hagen acreditat la despesa, una quantitat lineal mínima de 200 euros.  
En cas que la documentació aportada no justifique suficientment el total d'allò que s'ha sol·licitat, transcorregut el termini preceptiu d'esmena, aquesta quantitat es reduirà en la part que corresponga.  
La dotació econòmica restant es distribuirà, de manera proporcional, entre els beneficiaris que hagen realitzat una inversió degudament justificada.  
Quedaran excloses aquelles sol·licituds que resulten per davall de la despesa mínima indicada.  
3. L'aportació de la Conselleria competent en matèria d'arxius serà, com a màxim, del 50 % del cost de la inversió que s'haja realitzat. Els beneficiaris hauran d'aportar amb càrrec al seu pressupost la part no finançada per la Generalitat.  
4. Quan les activitats hagen sigut finançades, a més, amb fons propis o altres subvencions o recursos, haurà d'acreditar-se en la justificació l'import, la procedència i l'aplicació d'aquests fons a les activitats subvencionades.  
5. El pagament de les subvencions s'efectuarà d'una sola vegada, per mitjà d'una transferència bancària, una vegada publicada la resolució d'adjudicació.  
  
Seté. Termini i lloc de presentació de les sol·licituds  
1. El termini de presentació de sol·licituds serà de vint dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds han de dirigir-se a la Conselleria d'Educació, Investigació, Cultura i Esport, Direcció General de Cultura i Patrimoni, i podran presentar-se en el Registre Auxiliar de la Biblioteca Valenciana (monestir de Sant Miquel dels Reis, av. de la Constitució, núm. 284, 46618 València) o per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. Els que així ho desitgen podran realitzar la presentació i registre per mitjans electrònics i sol·licitar que les comunicacions i notificacions s'efectuen per la dita via. Aquests tràmits tindran plena validesa, d'acord amb les condicions i requisits previstos en el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. A fi de complir els requisits de seguretat establits, la designació de l'adreça o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini cv.gva.es.  
Es requerirà per a sol·licitar aquest tipus d'ajudes per via telemàtica un certificat de firma electrònica emés per l'Institut Valencià de Finances a través de l'ACCV.  
La tramitació telemàtica pot realitzar-se a través del PROP, en la URL següent:   
http://www.gva.es/portal/page/portal/inicio/procedimientos'id\_proc=16540>  
  
Huité. Documentació que ha d'adjuntar a la sol·licitud  
1. Les sol·licituds, que es formalitzaran segons el model annex que s'adjunta a aquesta convocatòria aniran dirigides a la Direcció General de Cultura i Patrimoni, i acompanyades dels originals o de les fotocòpies compulsades dels documents següents:  
a) Certificat del secretari o interventor de l'ajuntament o de la fundació o institució cultural municipal, segons el model annex que s'adjunta a aquesta convocatòria, en què s'especifique la informació següent:  
- Acord de l'òrgan competent pel qual es va acordar sol·licitar l'ajuda, que indique la finalitat i la quantia total de la despesa, la qual no serà inferior a 600 euros. En cas que es realitzen treballs de digitalització, l'esmentat acord haurà de contindre a més l'autorització a la Generalitat per a la difusió i la comunicació pública de la documentació històrica digitalitzada amb fins culturals i científics.  
- Justificació de les despeses realitzades, indicant que el compte justificatiu es correspon amb les despeses i les inversions realitzades i amb l'objecte de la convocatòria. Les factures a què es farà referència estaran datades entre el 24 de juliol de 2015 i la data de finalització de presentació de sol·licituds, ambdós inclosos.  
b) Original o fotocòpia compulsada de les factures reglamentàries.  
c) En cas de nou perceptor o canvi de número de compte bancari, s'aportarà el model de domiciliació bancària, segons l'annex que s'adjunta a aquesta convocatòria.  
d) Formulari del Cens del Patrimoni Documental Valencià degudament omplit, segons el model annex que s'adjunta a aquesta convocatòria, en cas de no haver-se presentat en els últims tres anys. En cas d'haver-se presentat en convocatòries anteriors, només es remetran les possibles actualitzacions. No obstant això, el Servei d'Arxius es reserva el dret a sol·licitar novament el formulari degudament omplit, quan la informació aportada en convocatòries anteriors s'haja considerat insuficient.  
e) Certificació expedida per la Sindicatura de Comptes que acredite que l'entitat local ha presentat el compte general.  
f) En el cas de municipis de més de deu mil habitants, certificat del secretari o interventor de l'ajuntament o de la fundació o institució cultural municipal en què s'indique el personal amb què està dotat l'arxiu (relació de llocs i si és el cas denominació i classificació) i la seua relació laboral amb l'ajuntament o la fundació o institució cultural municipal.  
g) En cas que es realitzen treballs de digitalització, una còpia dels instruments de descripció de la documentació digitalitzada, que continguen, com a mínim, les dades següents: dates extremes, assumpte, signatura de l'arxiu i nombre de fulls. A més s'haurà d'aportar: una còpia dels suports digitals del treball realitzat per a la seua custòdia en el Servei d'Arxius, Subdirecció General del Llibre, Arxius i Biblioteques, de la Conselleria d'Educació, Investigació, Cultura i Esport. En cas d'enviar discos durs externs, aquests tindran preferentment connexió USB 3.0. Els fitxers en format TIFF, d'una banda, i els fitxers en format JPEG i PDF/A, d'una altra, es presentaran en dos suports digitals diferents. Aquestes còpies seran revisades pels tècnics de la Conselleria d'Educació, Investigació, Cultura i Esport per a confirmar que compleixen tots els requisits de digitalització establits en aquesta convocatòria. Els suports que presenten deficiències hauran de ser reemplaçats pel beneficiari de l'ajuda.  
h) En cas que es realitzen treballs de restauració, un informe individualitzat del procés de restauració realitzat. A més s'haurà d'aportar una còpia dels instruments de descripció de la documentació exclusivament a restaurar que continguen, com a mínim, les dades següents: dates extremes, assumpte i signatura de l'arxiu.  
L'imprés de sol·licitud i els documents a, c i d podran ser aportats de forma telemàtica. Aquests documents només s'acceptaran en format PDF, i hauran d'estar firmats per mitjà de la plataforma de firma en línia de l'ACCV: http://www.accv.es/va/ciutadans/firma-on-line-pdf/.  
2. Si la sol·licitud no reuneix els requisits i documents que s'assenyalen en aquesta base, la persona interessada serà requerida perquè, en un termini de deu dies, esmene la falta o adjunte els documents preceptius, amb la indicació que, en cas de no fer-ho, per mitjà d'una resolució es considerarà que desisteix de la seua petició, d'acord amb l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Termini de resolució i notificació  
1. El termini màxim per a resoldre i notificar les resolucions de serà de sis mesos a comptar de l'endemà de la data de publicació de la resolució de la convocatòria. Transcorregut el dit termini sense que s'haja notificat cap resolució expressa, les sol·licituds es consideraran desestimades per silenci administratiu, de conformitat amb el que disposa l'article 21 de la Llei 39/2015, d'1 d'octubre, del procediment administratiu comú de les administracions públiques.  
2. La denegació de la subvenció haurà de ser motivada i les raons es faran constar en la resolució.  
3. La resolució serà publicada en el Diari Oficial de la Generalitat Valenciana, que produirà els efectes de notificació, segons el que disposa l'esmentada Llei 39/2015, d'1 d'octubre, i l'article 18 de la Llei general de subvencions.  
  
Desé. Delegació  
Es delega en la persona titular de la direcció general amb competència en matèria d'arxius, la facultat de concedir o denegar aquestes beques, amb un informe previ i proposta de la comissió de valoració, i se li autoritza adoptar les mesures oportunes per al compliment i aplicació de les bases reguladores i per a resoldre totes les incidències que es plantegen en la seua interpretació i execució.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del secretari autonòmic de Cultura i Esport de la consellera d'Educació, Investigació, Cultura i Esport en el termini d'un mes a comptar de l'endemà de publicar-se al Diari Oficial de la Generalitat Valenciana.  
b) El recurs contenciós administratiu s'haurà de plantejar davant dels Jutjats Contenciosos Administratius de la Comunitat Valenciana en el termini de dos mesos a comptar de l'endemà de publicar-se al Diari Oficial de la Generalitat Valenciana.  
  
  
València, 15 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.